אני יודע שאני אמות בקיץ
אני יודע שאני אמות בקיץ; יהיה לי חם מאוד יהיה לי חם; ולא אראה יותר את שתי ברכייך; המשתזפות בחול על שפת הים.; הילדים ודאי יעיפו עוד טיארות; להצגה יומית ילכו בתור; ואת גופי, כי זה מה שנשאר עוד,; יקח איתו האוטו השחור.; נו, אז תני לי נשיקה קטנה הלילה; כי עד הקיץ כל זה יעבור; אני יודע שאני אמות בקיץ; ונשמתי תפרח ולא תחזור; את תתפני ודאי מעיסוקייך; כדי לראות אותי יורד לבור.; הקברנים יזיעו תחת בית השחי; הקבצנים ילכו מאיש לאיש; והקהל הטוב יפרוץ בבכי; כשמישהו ישיר את הקדיש.; נו, אז תני לי נשיקה קטנה הלילה; כי עד החורף תנשאי לאיש; אני יודע שאני אמות בקיץ; יהיה חמסין ודאי, יהיה חמסין; ומן הבוס שלך בעיר הקיט; את תקבלי מכתב של נימוסין.; אני יודע שאני אמות בקיץ; אף כי הזמנתי כבר את הקבלן; שיתקן את הסדקים בקיר הבית; נו, אז תני לי נשיקה קטנה הלילה; כי עד החורף תנשאי לאיש; 